***Vaje:***

1. Napišite program, ki bo na zaslonu izpisal:

Pozor!

in pri tem proizvedel pisk. Uporabite zgolj funkcijo printf.

1. Napišite program, ki bo na zaslonu izpisal naslednjo tabelo:

Jezik mesto delez letna rast

Java 1 17.05% -1.43%

C 2 16.52% +1.54%

C# 3 8.65% +1.84%

C++ 4 7.85% -0.33%

Potrebne informacije za formatiran izpis na zaslonu poiščite na internetu.

1. Napišite program, ki od uporabnika zahteva vnos celega števila. Če je število med 1 in 4, program vnešeno število izpiše z besedo, na primer “stiri”. Če je vnešeno število manjše od 1, program izpiše “stevilo je manjse od 1”, v vseh ostalih primerih pa program izpiše “stevilo je vecje od 4”.

***Vaje:***

1. Napiši program, ki bo prebral vrednosti dveh uporov in na osnovi vnesene vezave (zaporedna ali vzporedna) izračunal nadomestno upornost.
2. Napiši program, ki bo prebral tri števila in izpisal največjo med njimi.
3. Napiši program, ki bo prebral znak in izpisal ali je vpisan znak a ali ne.
4. Napiši program, ki bo prebral dolžine treh stranic in povedal, ali lahko iz njih sestavimo trikotnik.
5. Napiši program, ki pretvori SIT v EUR ali obratno.

***Vaje:***

1. Napiši program, ki bere števila z vhoda toliko časa, dokler ne prebere vrednosti 0, nato pa izpiše vsoto vpisanih števil.
2. Napiši program, ki bere števila z vhoda toliko časa, dokler ne prebere vrednosti 0, nato pa izpiše min in max vpisano število.
3. Napiši program, ki bere števila z vhoda toliko časa, dokler ne prebere vrednosti 0, nato pa izpiše povprečno vrednost vpisanih števil.
4. Napiši program, ki bere števila z vhoda toliko časa, dokler ne prebere vrednosti 0, za vsako vpisano število pa pove ali je sodo ali liho.
5. Napiši program, ki prebere celo število in izpiše, kako je število sestavljeno (koliko je enic, desetic, stotic… oz. 100, 101, 102, …).
6. Napiši program, ki bere števila z vhoda toliko časa, dokler ne prebere vrednosti 0, nato pa izpiše koliko vpisanih števil je bilo sodih in koliko lihih.
7. Napiši program ki bo izvedel celoštevilsko deljenje dveh celih števil s pomočjo
operatorja -. Izpisal bo rezultat deljenja in ostanek.

***Vaje:***

1. Napiši program, ki prebere ocene desetih dijakov in nato izpiše, koliko je negativnih.
2. Napiši program, ki izpiše vsa praštevila manjša od 100.
3. Napiši program, ki izpiše poštevanko števil 1..10 v obliki tabele.
4. Napiši program, ki bo zmnožil dve celi števili s pomočjo operatorja +.

***Vaje:***

1. Napiši program, kjer boš vpisal ocene 10 dijakov, nato pa izpisal koliko dijakov je pisalo ena, dva, tri, štiri ali pet.
2. Napiši program, ki bo prebral pet celih števil in izpisal frekvenco števk v vpisanih številih.
3. Napiši program, ki bo bral števila dokler ne vpišeš 0, izpisal pa ti bo ali je vpisano število mogoče deljivo z 2, 4, 8 oz ni deljivo s temi tremi števili.
4. Napiši program, ki izračuna vsoto vseh naravnih števil, manjših od 1000, ki so večkratniki števil 3 ali 5.
5. Napišite program za pretvorbo števila iz desetiškega v dvojiški sistem.

***Vaje:***

1. Napiši program, ki bo vseboval funkcijo, ki bo izpisala pozdrav in nato to funkcijo petkrat pokliči.
2. Napiši program, ki bo vseboval funkcijo riši. Funkcija bo imela vhodni parameter stranico kvadrata, narisala pa bo kvadrat iz zvezdic podane velikosti. V glavni funkciji imej možnost izrisa več kvadratov.
3. Napiši program, ki ti bo simuliral preprost kalkulator z operacijami +, - in \*. Za vsako operacijo naredi svojo funkcijo. Program naj prebere dve števili in operator na osnovi katerega pokliče ustrezno funkcijo. Program naj omogoča večkratno računanje.
4. Napiši program, ki vseboval funkcijo div\_mod. Funkcija bo izvedla celoštevilsko deljenje vhodnih parametrov in vrnila rezultat in ostanek deljenja. Vrednosti se preberejo v glavni funkciji.

***Vaje:***

1. Napišite program, ki bo omogočal vnos treh ocen za pet dijakov. Program naj omogoča izpis vnesenih ocen. Izpis povprečne ocene. Izpis koliko je bilo negativnih ocen.
2. Napiši program, ki bo omogočal vodenje tekmovanja v skoku v daljavo. Imamo šest tekmovalcev s štirimi skoki. Poleg vpisa naj omogoča tudi izpis skokov, izpis skokov posameznega tekmovalca in izpis zmagovalca.
3. Napišite program, ki bo prebral niz iz tipkovnice in nato izpisal koliko besed je bilo vpisanih.
4. Napišite program, ki bo prebral niz iz tipkovnice in nato izpisal koliko je bilo vpisanih samoglasnikov.
5. Napišite program, ki bo prebral niz iz tipkovnice in nato izpisal, koliko je bilo majhnih in koliko velikih črk angleške abecede.

***Vaje:***

1. Napiši program, kjer boš dal v pomnilnik vrednost, ki jo boš prebral s tipkovnice, nanjo pokazal s kazalcem, nato pa izpisal vrednost in naslov, kjer se nahaja.
2. Napiši program, kjer boš definiral niz znakov, nanj pokazal s kazalcem in nato s pomočjo kazalca izpisal vse znake v nizu.